**OPĆA BOLNICA VARAŽDIN**, Ulica Ivana Meštrovića 1, 42 000 Varaždin, OIB: 59638828302, koju zastupa odgovorna osoba Naručitelja, ravnatelj Damir Poljak, mag.soc.geront. (u daljnjem tekstu: **Naručitelj**)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_**, OIB: koje zastupa odgovorna osoba Isporučitelja, \_\_\_\_\_\_\_\_\_\_\_\_\_\_\_\_\_\_\_(u daljnjem tekstu: **Isporučitelj**)

sklapaju sljedeći

 **PRIJEDLOG UGOVORA**

 **UGOVOR O JAVNOJ NABAVI ROBE**

**projekt „Uspostava izgradnje dnevne bolnice/jednodnevne kirurgije u Općoj bolnici Varaždin“ i projekt „Uspostava objedinjenog bolničkog prijema u Općoj bolnici Varaždin“**

**GRUPA 12: LICENCE**

**I. PREDMET UGOVORA**

**Članak 1.**

Naručitelj povjerava, a Isporučitelj se obvezuje prema uvjetima ovog Ugovora i ponudi Isporučitelja koja je odabrana Odlukom o odabiru Isporučitelja \_\_\_\_\_\_\_\_\_\_\_\_\_\_\_\_\_\_\_\_\_ OIB:\_\_\_\_\_\_\_\_\_\_\_\_\_\_, ponude br. \_\_\_\_\_\_\_\_\_\_, od \_\_\_\_\_\_\_\_\_\_2023.godine, obaviti isporuku robe **Grupe 12: Licence.** Tehničke karakteristike i opis predmeta nabave navedeni su u Troškovniku odabrane Ponude. Troškovnik se prilaže ovom Ugovoru kao njegov sastavni dio.

Odluka o odabiru ponude postala je izvršna na dan \_\_\_\_\_\_\_\_\_\_\_2023. godine u postupku jednostavne nabave, evidencijski broj nabave 21.4.-22-VV-108. Obavijest o jednostavnoj nabavi broj: \_\_\_\_\_\_\_\_\_\_\_\_\_\_\_\_\_ objavljena je u Elektroničkom oglasniku javne nabave Republike Hrvatske \_\_\_\_\_\_\_\_\_\_\_2022.

Naručitelj ima suglasnost Varaždinske županije za zaključivanjem ugovora između Opće bolnice Varaždin i Isporučitelja, a sve prema Odluci Upravnog vijeća broj:02/1-1575/33/6-2022 od dana 27.09.2022. ; redni broj 17. iz tablice u prilogu Odluke. (ažurirati po potrebi nakon odabira).

**II. VRIJEDNOST PREDMETA UGOVORA**

**Članak 2.**

Ugovorna vrijednost predmeta ugovora iz članka 1. ovog Ugovora, po izvršenju svih obveza po ovom Ugovoru iznosi:

**\_\_\_\_\_\_\_\_\_\_ EUR** bez PDV-a

**\_\_\_\_\_\_\_\_\_\_\_EUR** PDV (25%)

**\_\_\_\_\_\_\_\_\_\_\_\_EUR** s PDV-om

U cijenu su uračunati svi troškovi i popusti Isporučitelja.

Cijena je nepromjenjiva te na ugovorenu vrijednost ne mogu utjecati eventualne promjene okolnosti na bilo kojoj od ugovornih strana, kao niti okolnosti koje su bez utjecaja bilo koje od ugovornih strana.

**III. MJESTO ISPORUKE**

**Članak 3.**

Mjesto isporuke je Opća bolnica Varaždin, Ivana Meštrovića 1, 42000 Varaždin.

**IV. ROK ISPUNJENJA UGOVORNIH OBVEZA ISPORUČITELJA**

**Članak 4.**

Isporučitelj je suglasan da će ugovorne obveze isporuke predmeta nabave izvršiti u najdužem roku od 3 mjeseca računajući od obostranog potpisa ovog Ugovora.

Uredna isporuka robe potvrđuje se Zapisnikom o izvršenoj isporuci, ovjereno od strane Naručitelja i Isporučitelja.(koordinatora obiju ugovornih strana).

**V. JAMSTVO ZA UREDNO ISPUNJENJE UGOVORA**

**Članak 5.**

Isporučitelj je obvezan u najdužem roku od 15 (petnaest) dana od potpisa ugovora dostaviti Naručitelju jamstvo za uredno ispunjenje ugovora u  **jednom od mogućih oblika:**

 - u obliku bankarske garancije „bez prigovora“, plative „na prvi poziv“ i „bezuvjetno“

- u obliku solemnizirane bjanko zadužnice

- u obliku zadužnice

- u obliku novčanog pologa

Jamstvo mora biti u visini od 10% (deset posto) od vrijednosti ugovora bez PDV-a i s rokom važenja jednakim ugovorenom roku za isporuku robe+30 dana respiro.

Jamstvo za uredno ispunjenje ugovora bit će vraćeno u roku od 30 dana od dana potpisivanja

Zapisnika o izvršenoj isporuci.

U slučaju zajednice gospodarskih subjekata, jamstvo za uredno ispunjenje ugovora ako se dostavlja u obliku bankarske garancije:

1. Jamstvo mora glasiti na sve članove zajednice (svi članovi zajednice gospodarskih subjekata su nalogodavci na bankarskoj garanciji),

2. Jedan član zajednice može biti nalogodavac, međutim jamstvo mora sadržavati navod o tome da je riječ o zajednici gospodarskih subjekata i da su navedeni članovi zajednice

3. Svaki član zajednice gospodarskih subjekata dostavlja zasebno jamstvo za svoj dio garancije (zbroj svih garancija mora odgovarati iznosu jamstva navedenom u dokumentaciji o nabavi).

U slučaju zajednice gospodarskih subjekata kada se na ime jamstva za uredno ispunjenje ugovora dostavlja bjanko zadužnica ili zadužnica jamstvo može dostaviti jedan član zajednice ponuditelja za sve ili svaki član zajednice može dostaviti jamstvo za svoj dio jamstva kumulativno do ukupno traženog iznosa.

Budući da pri dostavi jamstva **u obliku bjanko zadužnice/zadužnice** nije moguće u sadržaj istih navesti članove zajednice gospodarskih subjekata niti da se radi o zajednici gospodarskih subjekata, moguće je navesti da dužnik može biti bilo koji član zajednice, dok ostali članovi zajednice moraju biti navedeni kao jamci platci. Na obrascu zadužnice i bjanko zadužnice na drugoj stranici omogućen je upis jamaca plataca i stoji izjava jamca platca*: „da je suglasan da se radi naplate tražbine vjerovnika iz te zadužnice/bjanko zadužnice zaplijene svi njegovi računi kod banaka, te da se novac s tih računa, u skladu s izjavom sadržanom u zadužnici/bjanko zadužnici, izravno s računa isplate vjerovniku/isplaćuje vjerovniku.“*. Prema tome, jedan član zajednice gospodarskih subjekata može biti naveden kao dužnik, a ostali kao jamci platci, te vjerovnik može po svom izboru zahtijevati naplatu svoje tražbine od dužnika ili jamaca plataca, ili i od dužnika i jamaca plataca.

U slučaju zajednice gospodarskih subjekata kada se na ime jamstva za uredno ispunjenje ugovora dostavlja novčani polog jamstvo može dostaviti/uplatiti jedan član zajednice ponuditelja za sve ili svaki član zajednice može dostaviti/uplatiti jamstvo za svoj dio jamstva kumulativno do ukupno traženog iznosa.

Isporučitelj je dužan održavati rok valjanosti jamstva sve do konačnog ispunjenja svih ugovornih obveza kako je to definirano Ugovorom. Isporučitelj je obvezan za slučaj povećanja ugovorene cijene dostaviti novo jamstvo ili aneks postojećeg, radi usklađenja povećanja ugovorene cijene i traženog postotka jamstva za uredno ispunjenje ugovora.

Isporučitelj je obvezan dostaviti novo jamstvo prije isteka roka važenja postojećeg jamstva. U slučaju potpisa dodatka ugovoru kojim je regulirano povećanje ugovorne cijene i/ili produljenje ugovora rok za dostavu novog jamstva ili aneksa jamstva je 10 dana od dana obostranog potpisa dodatka ugovora.

Naime, u tom slučaju Naručitelj osigurava da ne nastupi razdoblje nepokrivenosti jamstvom u punom iznosu jamstva, a koje je potrebno povećati prilikom povećanja ugovorene cijene.

U slučaju da Isporučitelj na poziv Naručitelja ne produži/povisi i ne dostavi pravovremeno produženje/povećanje jamstva, Naručitelj će imati pravo jamstvo u cijelosti podnijeti na naplatu, a isto tako imat će pravo raskinuti Ugovor.

Jamstvo za uredno ispunjenje ugovora Naručitelj je ovlašten naplatiti za slučaj neizvršavanja ugovornih odredbi kao i u slučaju raskida Ugovora.

Nema zapreka za dostavljanje jednog skupnog jamstva za uredno ispunjenje ugovora ukoliko gospodarski subjekti sklope ugovore za više grupa predmeta nabave, s napomenom da iznosi trebaju odgovarati traženom u dokumentaciji o nabavi.

**VI. NAČIN PLAĆANJA**

**Članak 6.**

Predujam isključen, kao i traženje garancije i mjeničnih izjava.

Plaćanje je na IBAN Isporučitelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_banka).

Naručitelj će plaćanja izvršiti ovisno o dinamici isporuke unutar zadanog roka isporuke (sukcesivno ili jednokratno) odnosno potpisa Zapisnika o izvršenoj isporuci, ovjereno od strane Naručitelja i Isporučitelja (koordinatora obiju ugovornih strana) u roku od 30 dana od dostave e-računa pogodnog za plaćanje.

Sukladno članku 7. Zakona o elektroničkom izdavanju računa u javnoj nabavi (NN, broj 94/2018) koji je stupio na snagu 01. srpnja 2019. godine, Izdavatelji elektroničkih računa obvezni su izdavati i slati elektroničke račune i prateće isprave sukladno europskoj normi.

Naručitelj će neposredno plaćati podugovaratelju za isporučenu robu. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

**VII. RASKID UGOVORA**

**Članak 7.**

Naručitelj je obvezan raskinuti ovaj Ugovor tijekom njegova trajanja ako:

1. je Ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi (NN, broj 120/2016, 114/2022-dalje u tekstu: ZJN 2016)
2. Je Isporučitelj morao biti isključen iz postupka javne nabave zbog postojanja osnova za isključenje iz članka 251. stavka 1 ZJN 2016
3. se Ugovor nije trebao dodijeliti Isporučitelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
4. se Ugovor nije trebao dodijeliti Isporučitelju zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.

**Članak 8.**

U slučaju da Isporučitelj ne izvršava Ugovor sukladno odredbama ovog Ugovora Naručitelj može raskinuti Ugovor s otkaznim rokom od 15 dana, uz prethodno pisano upozorenje na izvršavanje obveza iz ovog Ugovora, a Isporučitelj je u obvezi nadoknaditi i nastalu štetu Naručitelju, sukladno odredbama Zakona o obveznim odnosima (NN, broj [35/05](https://www.zakon.hr/cms.htm?id=96), [41/08](https://www.zakon.hr/cms.htm?id=97), [125/11](https://www.zakon.hr/cms.htm?id=98), [78/15](https://www.zakon.hr/cms.htm?id=12058), [29/18](https://www.zakon.hr/cms.htm?id=27649), [126/21](https://www.zakon.hr/cms.htm?id=50485)) te ostalim pozitivnim pravnim propisima.

**VIII. OSTALE ODREDBE**

**Članak 9.**

Isporučitelj jamči Naručitelju oslobađanje od bilo kojih odgovornosti za plaćanje iznosa po svim traženjima, zahtjevima, sudskim presudama i od svih vrsta rashoda u svezi sa povredama, nesretnim slučajevima u procesu izvršenja ugovornih obveza od strane Isporučitelja, isključujući slučajeve kada je šteta nastala krivnjom Naručitelja.

Naručitelj nema nikakve obveze ni odgovornosti ukoliko se pojave zahtjevi prema Isporučitelju nezavisno kojeg karaktera od strane trećih osoba.

Isporučitelj u svrhu isporuke predmeta nabave treba ukoliko je primjenjivo osigurati odgovarajući ugovor ili ugovore o licenciranju s proizvođačem, kako bi se osigurala optimalna kombinacija prava i obveza u skladu s Troškovnikom iz ponude Isporučitelja te zaštitilo Naručitelja od svih zahtjeva proizvođača ili trećih strana, a koji su vezani za licence. Za potrebe isporuke licenci koje su predmet ovog Ugovora Naručitelj će posredstvom Isporučitelja ukoliko je primjenjivo aktivirati određeni ugovor ili ugovore o licenciranju s proizvođačem.

Za potrebe isporuke licenci koje su predmet ovog Ugovora, Naručitelj će (ukoliko je primjenjivo) elektronskim postupkom aktivirati ugovor ili ugovore o licenciranju s proizvođačem. Ovi ugovori utvrđuju uvjete suradnje između Naručitelja, proizvođača i Isporučitelja. Osim isporuke licenci iz ovog Ugovora, ugovori o licenciranju s proizvođačem omogućuju naručivanje dodatnih licenci za softver i usluge, ovisno o stvarnim tehničkih i licenčnim potrebama Naručitelja. Licence iz predmeta nabave su navedene u Troškovniku iz ponude Isporučitelja.

U slučaju bilo kakvih razlika između ugovorne dokumentacije, specifikacije i tehničkih karakteristika Isporučitelja i specifikacije i tehničkih karakteristika iz naručiteljeve dokumentacije o nabavi, mjerodavna je naručiteljeva dokumentacija o nabavi.

Eventualna sporna pitanja realizacije ovog ugovora, ugovorne strane će rješavati dogovorno, a ako na taj način ne budu riješena tj. u slučaju sudskog spora ugovorne strane ugovaraju nadležnost stvarno nadležnog suda u Varaždinu.

Odredbe ovog Ugovora izraz su volje ugovornih strana, te ga se iste odriču pobijati.

Ovaj ugovor sačinjen je u 4 (četiri) istovjetna primjeraka od kojih po 2 (dva) pripadaju svakoj ugovornoj strani.

Varaždin,\_\_\_\_\_\_\_\_\_\_\_\_2023. godine

Broj:

ZA ISPORUČITELJA: ZA NARUČITELJA:

 Damir Poljak, mag.soc.geront

Direktor Ravnatelj

\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_